Аҡбулатова Фәрзәнә Фәтих ҡыҙы

Аҡбулатова Фәрзәнә Фәтих ҡыҙы (1 февраль 1960 йыл) — яҙыусы, журналист. Рәсәйҙең һәм Башҡортостандың Журналистар (1999) һәм Яҙыусылар (1995) союздары ағзаһы. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2003) һәм Халыҡтар дуҫлығы ордены кавалеры (2022), Шәйехзада Бабич исемендәге дәүләт республика йәштәр премияһы лауреаты, 

 Биографияһы 
Фәрзәнә Фәтих ҡыҙы Аҡбулатова 1960 йылдың 1 февралендә Башҡорт АССР-ының (1992 йылдың 25 февраленән Башҡортостан РеспубликаһыЗАКОН Башкирской ССР от 25.02.92 N ВС-10/12 ОБ ИЗМЕНЕНИИ НАИМЕНОВАНИЯ ГОСУДАРСТВА БАШКИРСКАЯ СОВЕТСКАЯ СОЦИАЛИСТИЧЕСКАЯ РЕСПУБЛИКА ) Хәйбулла районы Үрнәк ауылында тыуған.

Ғәлиәхмәт урта мәктәбенән һуң Өфөләге 2-се педагогия училищеһының художество-графика бүлегендә уҡый. 

1987 йылда Мәскәү дәүләт университетының журналистика факультетын тамамлағас, «Башҡортостан» гәзите редакцияһына эшкә ҡайта. 

1991 йылда Башҡортостан телерадиокомпанияһының «Ижад» берекмәһенә саҡырыла. Әлеге мәлдә «Юлдаш» радиоһында мөхәррир һәм «Сәхнәгә арналған ғүмер», «Әҙип һәм заман» һәм башҡа тапшырыуҙарҙы алып барыусы«Юлдаш» радиоһы сайты. ИЖАДИ ТӨРКӨМ. Фәрзәнә Аҡбулатова .

 Ижады 
Фәрзәнә Аҡбулатованың «Атай икмәге», «Зәңгәр ҡаялар» исемле һәм башҡа китаптары донъя күрҙе. Тәүгеһендә хикәйәләр тупланған булһа, әҙиптең икенсе йыйынтығында «Ҡорбанлыҡ йәки ябай ғына алыш-биреш», «Тәгәрмәс ҡала йәки донъя кендеге» тигән фантастик повестары һәм яңы хикәйәләре урын алған. «Атай икмәге» китабы өсөн уға 1995 йылда Башҡортостан Республикаһының Шәйехзада Бабич исемендәге йәштәр дәүләт премияһы бирелде.

 «Башинформ» мәғлүмәт агентлығы хәбәр итеүенсә, 2015 йылдың 26 ноябрендә Өфөлә яҙыусы һәм журналист Фәрзәнә Аҡбулатованың ижад кисәһе була«Башинформ» мәғлүмәт агентлығы, 2015, 11 ноябрь.

2021 йылдың 27 майында әҙип Башҡортостан Республикаһының Почёт грамотаһы менән бүләкләндеАзат Бадранов: Идея форума писателей - перевести формат работы в современные практики. ИА «Башинформ», 27 мая 2021 года

2022 йылдың 16 декабрендә Башҡортостандың Халыҡтар дуҫлығы ордены менән бүләкләндеПисателям и поэтам Башкортостана вручили госпремии. ИА «Башинформ», 20 декабря 2022 года.

 Китаптары 
 Атай икмәге: Хикәйәләр. — Өфө, Китап, 1993. — 144 бит.
 Зәңгәр ҡаялар: Фантастик повесть-ҡисса, хикәйәләр. — Өфө, Китап, 1997. — 272 бит.
 Я слушала тишину — Өфө, Китап, 1999. —   бит. 
 Уның исеме — Мөхәббәт: Повестар, хикәйәләр. — Өфө, Китап, 2007. —   бит.
 Иң тәмле китап: Әкиәттәр, хикәйәләр. — Өфө, Китап, 2010. —  бит.
 Детский роман «Харис и волшебная змея». — Өфө, Китап, . —  бит.
 Неоконченная книга: Роман. — Өфө, Китап, 2011. —  бит. 
 Загнанные кони: Роман. — Өфө, Китап, 2015. —  бит.

 Әҙип ваҡытлы матбуғатта 
 Кейекбаева Т. Рухи ҡиблабыҙ бар! «Башҡортостан» гәзите, 2016, 5 ғинуар.«Башҡортостан» гәзите, 2016, 5 ғинуар 

 Маҡтаулы исемдәре һәм башҡа бүләктәре 
 Шәйехзада Бабич исемендәге дәүләт республика йәштәр премияһы (1995)
 Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2003).
 Башҡортостан Республикаһының Почёт грамотаһы (2021).
 Башҡортостандың Халыҡтар дуҫлығы ордены (2022)

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 Ғаилә календары. 2012 йыл. Өфө, Зәйнәб Биишева исемендәге «КИТАП» нәшриәте, 2011 йыл. — ISBN 978-5-295-05271-2

 Иҫкәрмәләр 

 Һылтанмалар 

Башҡортостан Республикаһының Әхмәтзәки Вәлиди исемендәге Милли китапханаһының электрон бүлегендә 
 башҡорт телендәге әҫәрҙәре

Категория:Башҡорт шағирҙары
Категория:Башҡорт яҙыусылары
Категория:Шәйехзада Бабич исемендәге йәштәр дәүләт премияһы лауреаттары
Категория:Башҡортостан Яҙыусылар союзы ағзалары
Категория:Башҡортостан Журналистар союзы ағзалары
Категория:Мәскәү дәүләт университетын тамамлаусылар
Категория:Шәхестәр:«Башҡортостан» ТРК
Категория:Башҡортостан Республикаһының атҡаҙанған матбуғат һәм киң мәғлүмәт хеҙмәткәрҙәре
Категория:1 февралдә тыуғандар
Категория:Башҡорт балалар яҙыусылары